Ez a könyv elmondja, hogy használd maffiafőnöki energiád,
hogy növeld a profitodat,
és hogy pusztíts el mindenkit, aki fenyegeti a hatalmadat.
Nem véletlenül lett klasszikus,
mégsem minden maffiafőnök tartja be a tanításait.
Mai hősünk okosabbnak hitte magát a szabálykönyvnél.
A neve? John Gotti.
John Gotti kiforgatta a szabálykönyvet.
Ne beszélj!
Ne hivalkodj!
Gotti hat évig volt a New York-i Gambino család feje.
Uralmának évei alatt ignorálta a szabálykönyvet,
ez letartóztatások és árulások végtelen sorához vezetett,
romba döntve őt magát és egész bűnszervezetet.
Gotti tönkretette a maffiát.
Ha úgy jársz el, mint John, nem várhatod, hogy túl fogod élni.
Kíváncsi vagy, mit ne tégy soha maffiafőnöki utad során?
A Trendi Dontól megtudhatod.
HOGYAN VÁLJUNK MAFFIAFŐNÖKKÉ
NE VÁLJ GAZEMBERRÉ!
Karrierje csúcsán John Gotti volt a világ legismertebb maffiafőnöke.
Ha 5000 évig élsz se találkozol még egy ilyennel, mint én.
Azzal, hogy az impulzusait követte a szabálykönyv bölcsessége helyett,
eljátszotta az esélyeit, elveszítette társai megbecsülését,
és rács mögött végezte életét.
Sokan felnéznek John Gottira azért,
ahogy öltözött és viselkedett. De a maffiózók nem.
Valójában a lehető legrosszabbat tette.
Mielőtt rátérnénk a csúcson hozott rossz döntéseire,
előbb tisztelegjünk előtte, hogy elért a csúcsra!
Nézzük, hogy csinálta!
1. TÉNY - GOTTI TINÉDZSERKÉNT KERÜLT A GAMBINO CSALÁDBA
John Gotti gengszter volt.
Képességeit csak bűnszervezetben tudta kamatoztatni.
Ezért az egyetlen üzlet felé fordult,
ahol fizettek azért, amiben jó volt,
és elkezdett felkapaszkodni a ranglétrán.
A Gambino család vezéreit lenyűgözte az ifjú John Gotti.
Pénzt keresett nekik.
Erőszakos ember hírében állt, mert az is volt,
és állítólag a társaság középpontja volt.
Karizmatikus személyiség volt.
Vezetői képességekkel rendelkezett.
2. TÉNY GOTTINAK BEFOLYÁSOS MENTORA VOLT
Aniello Dellacroce, a Gambino család alvezére,
lett Gotti mentora.
Dellacroce az utcáról küzdötte fel magát.
Olyasvalaki volt, akire Gotti felnézhetett.
Dellacroce megtanította Gottinak, hogy legyen kemény,
és ne tűrje a a tiszteletlenséget. Ide nem diplomácia kell.
Ide vasököl kell.
3. TÉNY GOTTI EMBERÖLÉSSEL JUTOTT A CSÚCSRA
1973-ban elrabolják Carlo Gambino maffiafőnök unokaöccsét.
A fő gyanúsított? Az ír-amerikai gengszter, Jimmy McBratney.
A Gambino család tagjai úgy döntöttek, hogy az emberrablóknak bűnhődniük kell.
Gotti kapta a feladatot, hogy ölje meg Jimmy McBratneyt.
Gotti vádalkut kötött, és emberölésért, azt hiszem, négy évet ült.
Visszatérve megbízható embernek számít.
A maffia befutott embernek hívja, aki már ölt.
Gotti a maffia hivatalosan beiktatott tagja lett,
de maffiafőnök akart lenni, és ezt úgy képzelte el,
hogy az első perctől ellene ment a szabálykönyvnek.
TAKTIKA TARTSD TISZTELETBEN A HIERARCHIÁT
Akármilyen szervezetet is akarsz vezetni, tiszteletben kell tartanod a felépítését.
Ez különösen igaz az olasz maffiára,
más néven a Cosa Nostrára.
A Cosa Nostra szabályai szerint élsz.
Nem a te ügyed.
Nem az én ügyem.
A mi ügyünk, a család ügye.
És ebben a családban mindenkinek tudnia kell a helyét.
A Cosa Nostra hierarchikus szervezet.
Legfelül van a maffiafőnök.
Alatta az alvezér. Aztán a consigliere,
vagyis a tanácsadó.
Aztán a kapitányok.
Ők a középvezetők a maffiában.
Aztán a katonák, a befutott emberek.
Ezenkívül vannak társak, akik nem maffiatagok,
de együttműködnek a maffiával.
Ha a hierarchiát mindenki elfogadja,
a szervezet valószínűleg olajozottan fog működni.
De ha utcai harcos vagy, mint John Gotti,
és a felső vezetők közé akarsz kerülni, nehezedre eshet beolvadni.
A maga módján akarta csinálni.
A saját szabályai szerint. Mások szabályai nem érdekelték.
Az 1980-as évek közepén Paul Castellano volt a Gambino család főnöke.
A család fehérgalléros frakciójához tartozott.
Csalásban utaztak.
Szakszervezeteket kihasználva kifinomult, kevésbé erőszakos módszereket alkalmaztak.
Gotti és a maffiafőnök kapcsolatát
nem csak esztétikai nézeteltérések bonyolítják.
Castellano kiadott egy rendeletet. „Semmi drog.”
Aki droggal kereskedik, megölik.
Hű kapitányként
mindig követned kell a főnök parancsait.
De Gotti nem volt annyira hű.
Gotti öccse, Gene, és Gotti jó barátja, Angelo Ruggiero,
heroinügybe keverednek.
Nem hangzik túl jól.
Gotti úgy dönt, „Meg kell előznöm a bajt.
Ha nem likvidálom, ő likvidálja az öcsémet és a barátomat.
Talán engem is.”
Ha egy maffiakirályt veszel célba,
nem cselekedhetsz egyedül,
és a Cosa Nostrának különösen szigorú szabályai vannak.
Az amerikai maffiában
nem ölhetsz meg egy beavatott vagy befutott családtagot
a maffiafőnök engedélye nélkül.
Nem ölheted meg egy másik család befutott emberét
a te főnököd és a másik család főnökének engedélye nélkül.
És ha a saját főnöködet akarod likvidálni, sok szerencsét!
A Bizottság jóváhagyása kell hozzá.
A Bizottság a maffia igazgatótanácsa.
Világos szabályok.
John Gottinak a hivatali utat kellett volna követnie,
de máshogy döntött.
Azt mondta, „Csináld! Basszák meg!”
Tudtuk, hogy nem kapnánk rá engedélyt.
A főnökök megvédik egymást a Bizottságban,
ezért alakítottunk egy szövetséget, amit Ökölnek hívtunk.
Öten voltunk, és senki nem mondott nemet.
Már csak az idő és a hely kellett.
Az ünnepi bevásárlás csúcsidőszaka a manhattani Midtownban.
John Gotti és Sammy Gravano a zsákmányt várják.
Paul Castellanót és alvezérét, Tommy Bilottit.
Sammy kapott egy fülest,
hogy a Gambino család vezérei ötkor a Sparks Steakhouse-ban találkoznak.
Azt mondtam, „Ez tökéletes.”
Ismerjük a helyszínt.
Tudjuk, mikor.
Meg tudjuk csinálni.
Mondtam Johnnak, „Kicsit késnek.
Vajon miért?”
Amint ezt kimondtam, úgy másfél méterre tőlem
a kocsijuk megállt a lámpánál.
Mondtam Johnnak, hogy közvetlenül mellettünk vannak.
De szerencsére nem veszik észre őket.
Kiadják a parancsot Gotti feltűnően öltözött bérgyilkosainak.
Castellano közeledik.
Amikor a főnök autója odaér az inashoz,
a merénylők végrehajtják Gotti tervét.
A terv nem is lehetett volna jobb.
Senki más sem sérült meg.
Több százan látták, több száz tanú.
„Hogy néztek ki?” Nem tudták.
Csak kalapokat és kabátokat láttak, és hogy embereket lőnek le.
John Gotti hatalmi játéka meghozza gyümölcsét.
Ő lesz a Gambino család új főnöke.
Akkor mi baj lehet?
Teljes mértékben tudta, hogy amit tesz, az szabályellenes.
Nem kétséges.
A nem engedélyezett merénylet miatt John Gotti célkeresztbe kerül.
Másnap egyszerűen megjelenik, „Most már én vagyok a király.”
A gyilkosság figyelmet kelt.
Magad iránt és mindenki iránt.
Ha túl meleg a helyzet,
hű szabálykönyvünk a kedélyek lehűtésére javasol egy trükköt,
amit Gotti persze figyelmen kívül hagy,
teljes mértékben.
TAKTIKA NE JÁRJ FELEMELT FEJJEL
Egy maffiafőnöknek nem barátja a reflektorfény.
Az okos maffiózók nem akarják felhívni magukra
a rendőrség, a média, a köz figyelmét.
Illegális dolgokat csinálnak,
és a reflektorfény csak árthat fő céljuknak, ami a minél több pénz.
Megmutatom, hogy csinálják.
Santo Trafficante Junior floridai maffiafőnök
visszafogott életmódja miatt a „Csendes Don” becenevet kapta,
holott olyan nagy játékos volt az USA-ban és Kubában,
hogy a CIA állítólag felkérte Fidel Castro meggyilkolására.
Bernardo Provenzano szicíliai maffiafőnök
közel 40 éven át megúszta az elfogatást,
mert nem használt elektronikus kommunikációs eszközöket.
Kapitányainak a pizzininek nevezett, összehajtott lapokon küldte utasításait.
Vincent „The Chin” Gigante genovai maffiafőnök
harminc éven át demenciát színlelve terelte el magáról a figyelmet.
Fürdőköpenyben kóborolt Greenwich Village-ben,
miközben magához és a parkolóórákhoz beszélt motyogva.
Castellano megölése után Gottinak jó oka lett volna, hogy meghúzza magát.
Annyira tele volt John Gottival a média,
hogy a New Yorktól távolabb élők, akik eddig nem hallottak róla,
most megismerték a nevét.
De Gotti ahelyett, hogy a háttérbe húzódott volna,
épp az ellenkezőjét tette.
John Gotti úgy döntött, „Mostantól előadom a nagyfőnököt.”
Megváltozott a viselkedése, a ruhatára, a magatartása.
Pár hónap múlva Gotti ismertsége tovább nő.
Elkezdődik három tárgyalása közül az első.
Nosztalgikus sztori a múltból.
Gotti egy évvel azelőtt, hogy főnök lett, a Gambino család kapitányaként
kedvenc bárjában szórakozott,
de megzavarták.
Romual Piecyk hűtőszerelő őrjöng a dühtől.
Nem tudja, kivel van dolga.
Megkéri a maffiózókat, álljanak odébb az autóval.
De nemet mondanak.
A hűtőszerelő tudomására hozzák, hogy könnyen megúszta.
Piecyk egyenesen a rendőrségre rohan.
Ez egy ostoba támadás volt. Szinte utcai rablótámadás.
De mivel Gotti nyilvánosan kérkedett maffiafőnöki rangjával,
a hatóságok mindenképpen le akarták vadászni,
akár tetszik Mr. Piecyknek, akár nem.
Ha kinyitotta az újságot, rögtön láthatta,
hogy a leghírhedtebb
és legerőszakosabb maffiacsalád vezérét
jelentette fel.
Míg az ügyészek dolgoznak, az új maffiafőnök
extra figyelmet szentel Piecyknek és családjának.
Gotti nem ad parancsot, hogy bántsák őket.
Csak el akarja ijeszteni Piecyket.
A zsúfolásig megtelt teremben
Gotti és ügyvédei a tárgyalás kezdetére várnak,
de Piecyk nem jelenik meg.
Inkább elvégeztet egy nem túl sürgős műtétet.
Késlelteti az elkerülhetetlent.
Amikor Piecyk végre megjelenik, nem emlékszik semmire.
Ha azt vallanám, hogy ő Mr. Gotti, ő pedig Mr. Colletta,
és megtámadtak, és kiraboltak…
Nem tudom.
A bíró ejti az ügyet.
Megmenekülése után a sajtó még többet foglalkozik Gottival.
Gotti természetesen
helytelen következtetéseket vont le a bírósági kalandból.
Ez jó példa volt arra,
hogy „Az ismertség a hasznomra válhat.
Ez a fickó!
Semmit se kellett csinálnom. Nem emlékszik.”
De ha még több részt elégetsz a szabálykönyvből,
nem feltétlenül úszod meg ilyen könnyen.
Ha folyton feltűnősködsz,
kínos helyzetbe hozod a bűnüldöző szerveket.
Ezért mindent beleadunk.
De a szabálykönyvet és a józan eszedet követve még visszatérhetsz,
feltéve, hogy nem fuvalkodsz fel.
TAKTIKA ÓVATOSAN AZ EGÓVAL
A történelem során a túlzott gőg vagy önhittség
sok befolyásos személy bukását okozta.
Sokszor megtörténik,
hogy aki ennyire önhitt, az hibákat követ el.
Mert abban a hamis hitben cselekszik,
hogy neki semmi nem árthat.
És a 80-as évek közepére
John Gotti egyre közelebb repült a Naphoz,
akár tudott róla, akár nem.
John Gotti egoista és narcisztikus volt,
aki élvezte a figyelmet, amit a sajtótól és a nyilvánosságtól kapott.
És egyre több figyelmet akart.
Trendi Donnak hívják.
Trendi Don.
John Gotti alias Trendi Don.
Akárki is nevezte el így, fel kellett volna keresnie Gottit.
Az újságíró… Százezer dollárt fizetett volna neki ezért a címkéért.
Imádta.
Ilyesmit nem találhatsz ki magadról.
Sokszor megcsináltatta a haját.
Az egyik borbély lejött a klubba
hajat vágni neki, és közben reszketett.
Nagyon jó ízlése van.
Szereti, ha tökéletes a haja.
Parádézott a kamerák előtt.
Hajhászta a hírnevet, a bulvárlapok címlapfigurája lett.
De a féktelen egó gyorsan még nagyobb bajba sodorta.
Gotti áthelyezte a székhelyét
a queensi Bergin Hunt and Fish Clubból a Ravenite-ba.
Ez volt a Gambino család ősi székhelye Lower Manhattan olasz negyedében.
Ezzel feljebb lépett a ranglétrán. Manhattani lett.
Már nem Queensben vagy. A belvárosban vagy.
Az emberei ide jártak találkozni Gottival.
Az FBI az utcán fotózott.
Ez jó? Nem jó.
Kitette a maffiát a kirakatba.
Egy titkos társaságot.
Hogy vette ez ki magát
a többi maffiacsalád vezéreinél?
Megdöbbentek, hogy Gotti feltűnő viselkedésével
felhívja a figyelmet magára és a családjára.
És tenni is akartak ellene,
méghozzá olasz unokatestvéreik módszerével.
A Bizottság szicíliai maffiózókat bérelt fel Gotti megölésére.
Ma autóbomba robbant. Nem a Közel-Keleten. Egy csendes brooklyni utcában.
De a dolog nem a terv szerint alakult.
A szicíliai maffiózók elvétették.
Elhunyt az 58 éves Frank DeCicco, John Gotti kapitánya.
Rossz kocsiba tették a bombát.
Ha nem került volna homokszem a gépezetbe,
Gotti az életével fizetett volna az egójáért.
De nem mindenki ilyen mázlista.
De a Trendi Don jó szerencséje
sem tarthat örökké.
1986. MÁJUS 19. - GOTTIT VIZSGÁLATI FOGSÁGBA HELYEZIK A TÁRGYALÁSIG
Egy buzgó maffiafőnök számára
a börtön talán csak átmeneti kellemetlenség.
De ehhez jobban be kell tartanod
a szabálykönyvben foglaltakat John Gottinál.
TAKTIKA NE SZÁLLJ KI
Minden maffiafőnök pályáján eljön a pillanat,
amikor távmunkában kell dolgoznia.
Ebben a szakmában számolnod kell a börtönnel,
mert egy ponton el fognak kapni.
A lényeg, hogy a börtönben is maradj produktív.
Egy maffiafőnök mindent megtesz, hogy a rács mögül is folytassa a bizniszt.
Nehéz biztosítani a bevételeket, irányítani a családot,
ha a személyi szabadságod korlátozott.
Mert a börtönőrök semmiről nem feledkeznek meg.
A börtönben
Pablo Escobar bűnözői tevékenysége minden aspektusát folytatta.
Amikor rájött, hogy telefonhívásait lehallgatják,
átállt a galambpostára.
Huszonhatszoros életfogytiglani büntetése alatt
Salvatore Riina megrendelte egy 13 éves fiú elrablását,
így tartva vissza a fiú apját a maffia leleplezésétől.
Amikor a terv kudarcot vallott, megölette a fiút,
és a testét savval maratta szét.
A rács mögött is folytatta tevékenységét
Joaquin „El Chapo” Guzman, a Sinaloa kartell vezére.
A börtön nagy része felkerült a bérlistájára.
Barátságos őrök készpénzt csempésztek be neki,
prostituáltakat,
Viagrát
és a legújabb filmeket, hogy még jobban érezze magát.
A Piecyk-per már a múlté,
de John Gotti most a második tárgyalására vár a börtönben.
A RICO alapján emelnek vádat ellene.
A RICO a valaha volt legrosszabb törvény.
Szervezett bűnözés befolyásolta szervezetekről szóló törvény.
Mindenre kiterjed. Nagyon nehéz védekezni ellene.
A kifogások a veszteseknek valók.
Neked vezetned kell az üzletedet.
Ehhez kemény kéz és csalhatatlan ítélőképesség kell.
A maffiózók nem a legjobb emberek.
Sokuknak megvan a saját céljuk.
Ha a főnök hallgat valakire, az bármire rá tudja venni,
és ez baj.
Gotti a kapitányai egy csoportjára támaszkodva irányít a börtönből.
Legmegbízhatóbb hírnöke Angelo „Quack Quack” Ruggiero,
aki kacsázó járásáról és nagy szájáról híres.
Angelo azzal a hírrel érkezik Gottihoz,
hogy egy másik kapitány, Robert „DiB” DiBernardo,
az alvilág vitathatatlan pornókirálya,
rossz hírét kelti a főnöknek.
Tök hülyének kell lenni ahhoz,
hogy kibeszéld a főnököt a háta mögött.
Ő rendelkezik az életedről, arról, élsz-e, halsz-e.
Gotti eleget hallott. DiB-t likvidálni kell.
Quack Quack hívja Sammy Gravanót, hogy közvetítse a parancsot.
Sammy az irodájába hívja DiB-t építési projektekről tárgyalni.
DiB megérkezik. Sammy megkér egy kollégát, hogy hozzon neki egy csésze kávét.
Ez a jel.
És a pornókirály idő előtt megy el.
A maffia belső leszámolásait lazán szokás venni,
de ez most más.
Ez a gyilkosság hiba volt. DiB jó gyerek.
Rengeteg pénzt hoz, jól viselkedik,
mindenki kedveli.
Miért ölték meg? Mit követett el?
Sammy Gravano később rájön a valószínűnek tűnő válaszra.
Angelo, mielőtt kitalálta, hogy DiB kibeszéli Johnt a háta mögött,
250 000 dollárt kért kölcsön DiB-től.
Ha DiB-t megölik, nem kell megadnia.
DiB soha nem beszélte ki Johnt.
Nagyon megrázott a halála. Jó barát volt.
Ez egy alattomos dolog.
Széthúzást…
és bizalmatlanságot teremt, ha ilyesmi történik.
A saját embereid nem bíznak benned, és magukért aggódnak.
Tudod? Én leszek a következő?
Ez történik, ha nem fókuszálsz.
A csapatod gyilkosokból áll, akik rossz vezetőnek tartanak.
De Gotti legnagyobb hibája még csak most következik.
Megszegi a szabálykönyv egyik legalapvetőbb parancsát.
TAKTIKA TARTSD A SZÁD
Az amerikai maffia fő törvénye a hallgatás.
Ne beszélj a gyilkosságokról!
Ne beszélj telefonon! Ne beszélj zárt térben és a kocsidban!
A lényeg, hogy fogd be a szádat.
A maffiában ezt a törvényt omertának hívják.
A hallgatási esküben megesküszöl,
hogy soha nem ismered el a maffia létezését,
és soha nem árulod el a maffiát.
Esküszöm, semmit nem tudok…
Az eskü megszegése azt jelenti, hogy elárulod a családodat.
Mindent, amit szeretsz.
De John Gotti soha nem volt képes megtartani magának a gondolatait.
A RICO-ügyben, a bíróság előtt sem.
Másnap besétál a bíróságra. Önelégült. Mosolyog. Integet.
Tudja, nem fogják bebörtönözni.
Fogadásokat köt.
„Három az egy ellen, hogy megnyerem.” Tudta, hogy meggyőzzük az esküdteket.
Igaza volt.
Az ország legbefolyásosabb maffiacsaládjának főnökét
felmentették a RICO-törvény alapján emelt vádak alól.
Teflon Don legendája minden felmentő ítélettel tovább dagadt.
Elkezd embereket meghívni a tárgyalásaira. Filmsztárokat.
Ez még ismertebbé teszi, és legitimálja.
Kialakult a közvélekedés, hogy ártatlan, és egy csatornázási vállalatnál dolgozik,
és a kormány azért nem szereti, mert közismert.
A kormány féltékeny volt rá, mert nyert.
A vendetta az vendetta.
Nem számít, honnan jön.
Jöhet a jó vagy a rossz oldalról,
de végül elkapnak.
Jó alkalomnak tűnik, hogy a háttérbe húzódjon,
de nem is John Gotti lenne, ha megragadná, igaz?
Gotti nagyon szabadon beszélt számos maffiataggal,
a Gambino család vezetőivel, a bűnügyi tevékenységeikről.
Beszélt a Costa Nostra felépítéséről, merényletekről,
azokról, akiket likvidálni akart.
Az FBI lehallgatja a lakást, ahol Gotti találkozókat tart.
Biztonságosnak hitte a lakást,
de nem volt az.
Ha józanul átgondolja,
arra jutott volna, „Ez valós kockázat.
Ezzel tönkreteszem magam.
És az egész családot.”
Ha egy partner nem ért egyet, megöljük.
Szólsz a főnöknek, a főnök megöli.
Megmondod neki, hogy „John Gotti levágja a fejed, te ***.”
A lehallgatásnak és megfigyelésnek köszönhetően
az FBI és az ügyészek elég bizonyítékot gyűjtenek,
hogy John Gotti, „Bika” Sammy és Frank LoCascio tanácsadó ellen
RICO-vádat emeljenek.
Már csak őrizetbe kell venni őket.
1990. december 11-én ügynökök várják Gottit, Gravanót
és másokat, akik megbeszélésre érkeznek a Ravenite-ba.
Harcra számítva rontanak be,
de szívélyes fogadtatásban részesülnek.
Gotti nem aggódik.
Teflon Donról könnyű lekaparni a vádakat.
Elfogyasztja az italát, és távozik.
Biztos benne, hogy hamar visszatér,
míg egy ügynök meg nem súgja,
„Túl sokat beszélt annak a nőnek a lakásában.”
Ekkor nyilván kezdett rájönni, hogy nagy szarban van.
Tudta, hogy nagyon elbaszta.
Miután megszegte a maffia legszentebb törvényét,
Gotti bőbeszédűsége még egy utolsó karmikus fordulathoz vezet.
A lehallgatásokból kiderül, hogy John Gotti kritizálta Gravanót.
Félt, hogy Gravano túl sok hatalmat szerzett,
és annyira érvényesülni akar, hogy az már sok Gotti ízlésének.
Gravano úgy érezte, hogy Gotti elárulta.
Ha nem is a szó szoros értelmében, de valójában mégis elárulta.
Nem kell John Gottit árulónak nevezni, de amit tett, az árulás.
Összetört a szívem.
Gyakorlatilag össze voltunk nőve.
Együtt harcoltunk, együtt vettük át a családot.
Embereket öltünk meg.
Embereket öltem érted.
Csaltam, manipuláltam érted.
Ekkor azt mondtam, „Bassza meg a maffia és John Gotti!”
Kapcsolatba léptem a kormánnyal, hogy hajlandó vagyok átállni.
Vége a lojalitásomnak iránta, a maffia iránt.
A törvény nekem érvényét vesztette.
Vége. Ennyi.
Sammy vallomásának hála
John Gotti végül megfizetett a szabálykönyv megsértéséért,
és mert gazemberré vált.
Az FBI-nak végre sikerült.
Elkapták Amerika leghírhedtebb maffiafőnökét Al Capone óta.
GOTTI EMBERÖLÉSBEN BŰNÖS
A gyilkosság, szerencsejáték és csalás vádja végül
csak ráragadt a feltűnősködő John Gottira.
Gotti végre megkapta a figyelmet, amire mindig is vágyott.
A legjobb csávó volt.
- És azok, akiket meggyilkolt? - Milyen gyilkosság?
John Gotti az emberek kormány iránti frusztrációját képviselte.
Mert a kormány folyton lenyúl.
John Gotti meg a kormány ellen harcol.
Milyen jutalmat kapott ezért Trendi Don?
Hat évig uralkodott,
és a börtönben halt meg, torokrákban, magányosan.
Gotti jó példa arra, hogyan ne váljunk maffiafőnökké.
Ha hírnévre vágysz,
legyél kibaszott színész vagy ilyesmi,
csak maffiafőnök ne!
KIADÓ
Most, hogy láttad, hogy nem lesz tartós a karriered a maffiában,
fókuszáljunk a helyes útra!
A következő fejezetből kiderül, hogy fegyelemmel
és a megfelelő prioritásokkal megőrizheted a hatalmadat
és a szabadságodat hosszú távon is.
Senki más nem oldotta ezt meg olyan kreatívan,
mint Whitey Bulger, Boston leglegendásabb maffiafőnöke.
Könyörtelen alapossággal építette fel bűnözői karrierjét,
majd hosszú időre eltüntette magát, mint egy bűvész.
A feliratot fordította: Klein Szilvia